SET ปิดเช้าเหลือบวก 1 จุด นลท.จับตาชุมนุมใหญ่ 19-20 ก.ย.นี้
SET ปิดเช้าเหลือบวก 1 จุด นลท.จับตาชุมนุมใหญ่ 19-20 ก.ย.นี้
18 ก.ย. 2563

ผู้สื่อข่าวรายงานว่า ดัชนีตลาดหุ้นไทยช่วงเช้าปิดที่ระดับ 1,285.43 จุด เพิ่มขึ้น 1.03 จุด (+0.08%) มูลค่าการซื้อขายราว 16,871 ล้านบาท
10 หุ้นดันดัชนีเช้านี้

น.ส.ธีรดา ชาญยิ่งยงค์ ผู้อำนวยการฝ่ายวิเคราะห์หลักทรัพย์ บล.ฟิลลิป (ประเทศไทย) กล่าวว่า ตลาดหุ้นไทยเช้านี้ผันผวนมาก โดยดัชนีฯขึ้นไปถึง8 จุดก่อนที่จะย่อตัวลงมา ซึ่งตลาดฯในช่วงแรกน่าจะได้รับแรงหนุนจาก Sentiment นอกประเทศ แต่สุดท้ายย่อตัวลงมาจากแรงกดดันการเมืองในประเทศที่จะมีการชุมนุมใหญ่ในวันที่ 19-20 ก.ย.นี้ ทำให้แนวโน้มช่วงบ่ายอาจเผชิญแรงขายออกมาเพื่อรอดูสถานการณ์ก่อน
ด้านตลาดหุ้นในภูมิภาคเอเชียเช้านี้เคลื่อนไหวในแดนบวกเป็นส่วนใหญ่ โดยต่างรอดูพัฒนาการดีล TikTok ว่ามีโอกาสที่จะได้ข้อสรุปหรือไม่ ซึ่งบางกระแสข่าวมองว่าอาจเปิดให้บริษัทในสหรัฐฯเข้าถือหุ้นได้มากขึ้น หากเป็นอย่างนี้ก็ทำให้ความสัมพันธ์ระหว่างสหรัฐฯ และจีน ไม่แตกหักกันมากขึ้น นอกจากนี้ให้ติดตามการประชุมคณะกรรมการนโยบายการเงิน (กนง.)ในสัปดาห์หน้าด้วย
แนวโน้มการลงทุนในช่วงบ่ายนี้ น.ส.ธีรดา กล่าวว่า ตลาดฯมีโอกาสที่จะซบเซา แต่ในช่วงท้ายตลาดอาจผันผวนได้ เนื่องจากจะมีการปรับน้ำหนักลงทุนของฟุตซี่
พร้อมให้แนวรับ 1,270 จุด ส่วนแนวต้าน 1,290-1,295 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่     
TASCO มูลค่าการซื้อขาย  884.93 ล้านบาท  ปิดที่ 16.10 บาท ลดลง 0.40 บาท
KBANK มูลค่าการซื้อขาย  682.17 ล้านบาท  ปิดที่ 80.00 บาท เพิ่มขึ้น 1.50 บาท
JAS มูลค่าการซื้อขาย  582.99 ล้านบาท  ปิดที่ 2.86 บาท เพิ่มขึ้น 0.32 บาท
AOT มูลค่าการซื้อขาย  485.46 ล้านบาท  ปิดที่ 59.50 บาท ลดลง 0.75 บาท
SCB มูลค่าการซื้อขาย  476.81 ล้านบาท  ปิดที่ 68.25 บาท เพิ่มขึ้น 0.50 บาท